
      REPUBLIKA HRVATSKA
 TRGOVAČKI SUD U ZAGREBU
           Stalna služba u Karlovcu 
   Karlovac, Trg hrvatskih branitelja 1/II

U  I M E   R E P U B L I K E   H R V A T S K E

	R J E Š E N J E

	TRGOVAČKI SUD U ZAGREBU, Stalna služba u Karlovcu, po sucu Jadranki Mađeruh, kao stečajnom sucu, u pravnoj stvari podnositelja prijedloga IVE GRGIĆA, Slavonski Brod, Selište I 1, OIB: 61694581463, kojeg zastupa punomoćnik Ivica Didak, odvjetnik u Zagrebu, Fallerovo šetalište 22, za otvaranje stečajnog postupka nad dužnikom PROZORJE-VOĆE d.o.o., Zagreb, Novačka 158, OIB: 91204164253, 30. listopada 2018.


r i j e š i o   j e

	Obustavlja se stečajni postupak nad dužnikom PROZORJE-VOĆE d.o.o., Zagreb, Novačka 158, OIB: 91204164253.

Obrazloženje


	Predlagatelj Ivo Grgić, Slavonski Brod, je 17. svibnja 2016. podnio prijedlog za otvaranje  stečajnog postupka nad dužnikom PROZORJE-VOĆE d.o.o., Zagreb, Novačka 158, OIB: 91204164253, navodeći da svoje potraživanje temelji na obračunu neisplaćene plaće u iznosu od 8.709,32 kn i to za mjesec lipanj, te srpanj do prosinac 2015. Ističe da prema potvrdi FINA-e o neizvršenim osnovama za plaćanje od 9. svibnja 2016. dužnik ima evidentirane neizvršene osnove za plaćanje  u neprekinutom razdoblju od 75 dana.

	Iz potvrde FINA-e od 29. listopada 2018. proizlazi da dužnik na dan izdavanja te potvrde nema evidentiranih neizvršenih osnova za plaćanje, te da nepodmirene obveze na dan izdavanja potvrde iznose 0,00 kn (list 148 spisa).

	Temeljem čl. 128. st. 9. Stečajnog zakona (Narodne novine 71/15, 104/17, dalje: SZ-a) ako dužnik do završetka prethodnog postupka postane sposoban za plaćanje, sud će postupak obustaviti.

	Slijedom navedenog, a s obzirom na činjenicu da dužnik nema nepodmirenih osnova za plaćanje evidentiranih u Očevidniku redoslijeda osnova za plaćanje, odlučeno je kao u izreci rješenja.

	Osim toga, predlagatelj je na ročištu radi rasprave o pretpostavkama za otvaranje stečajnog postupka 30. listopada 2018. naveo kako povlači prijedlog za otvaranje stečajnog postupka ukoliko je isprava o deblokadi računa vjerodostojna.
		

U Karlovcu, 30. listopada 2018.

                           Stečajni sudac:
                    Jadranka Mađeruh,v.r.

Za točnost otpravka-
ovlašteni službenik:
Draženka Prpić

UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu RH u Zagrebu. Žalba se podnosi putem ovog suda, u 3 primjerka, u roku 8 dana od dana dostave prijepisa rješenja.

